Η Κοιμωμένη
Η **Έντιθ Κόρμπετ** (28 Δεκεμβρίου 1846 - 1920)  ήταν Βικτοριανή ζωγράφος τοπίων, που είχε στενούς δεσμούς με την ομάδα Μακιαγιόλι και την λεγόμενη Ετρουσκική σχολή, οι οποίες έσπασαν την παράδοση ζωγραφίζοντας στο ύπαιθρο ώστε να συλλάβουν το φυσικό φως, ευνοώντας τον πανοραμικό τρόπο ζωγραφικής τους.

Βιογραφικά στοιχεία
-------------------

Η Κόρμπετ γεννήθηκε στο Γκούλμπερν, στη Νέα Νότια Ουαλία, της Αυστραλίας και ήταν η δεύτερη κόρη και το πέμπτο παιδί του Χένρι Εντενμπόρουφ και της Μάργκαρετ Στέντμαν. Η οικογένεια των Εντενμπόρουφ καταγόταν από το Λέστερσαϊρ, όμως μετακόμισε στο Λονδίνο όπου έγιναν εύποροι έμποροι είδων καλτσοποιίας και μεταξιού. Ο Χένρι Εντενμπόρουφ ήταν καπετάνιος και έκανε αρκετά ταξίδια στην Αυστραλία μεταξύ του 1833 και του 1837, παίρνοντας την απόφαση να εγκατασταθεί μόνιμα το 1840. Απέκτησε μια φάρμα νότια στο Γκούλμπερν γνωστό ως *Wollogorang* και έχτισε «*ένα όμορφο διώροφο σπίτι από πέτρα και σπασμένο χαλίκι που ξεχώριζε για τις ενδιαφέρουσες μπαλκονόπορτες και τα εντυπωσιακά εξωτερικά κτίσματά του*». Αυτό ήταν το σπίτι της οικογένειας μέχρι το 1854 όταν ο Χένρι και η Μάργκαρετ το πούλησαν στον Τζον Γουίλιαμ Τσίσολμ, και επέστρεψαν στην Αγγλία μαζί με τα έξι τους παιδιά. Ο Χένρι πέθανε το 1855 στο *Chesham Lodge* στο Σάρεϊ, σε ηλικία 43 ετών. Το 1861 τα Βρετανικά αρχεία απογραφής δείχνουν ότι η Έντιθ που ήταν τότε 14 ετών, ζούσε με τη χήρα μητέρα της στο Κένσινγκτον. Τα αρχεία την δείχνουν το 1871 να μένει μαζί με την αδελφή της Άννι, η οποία έχει αναλάβει τη διαχείριση του νοικοκυριού, στην οδό *5 Sheffield Gardens* στο Κένσινγκτον, τη χρονιά δηλαδή που έκανε έκθεση με τα έργα της στο Λονδίνο.

Παντρεύτηκε τον Βικτοριανό ζωγράφο Άρθουρ Μάρτς και μετακόμισε στη Ρώμη, όπου ζωγράφιζε μαζί με τον Τζοβάνι Κόστα αρχηγό της ομάδας των Μακιαγιόλι. Το 1876 και οι δύο έμεναν στη Βενετία. Η Ολίβια Ροσέτι Αγκρέστι έγραψε: «*Ο Κόστα έχει σε υψηλή εκτίμηση τις δυνατοτήτες αυτής της ζωγράφου και θυμάται με ευχαρίστηση όταν πήγαν να ζωγραφίσουν μαζί στο ύπαιθρο τη φύση του Φουσίνο*» (Αγκρέστι, 1904).

Η Έντιθ Μάρτς έκανε συχνά εκθέσεις με τα έργα της από το 1880 μέχρι το 1890 στη *Grosvenor Gallery* και στη *New Gallery*. Το 1891, ύστερα από το θάνατο του πρώτου της συζύγου, παντρεύτηκε τον Μάθιου Ρίντλεϊ Κόρμπετ, ένα από τα αρχηγικά μέλη της ομάδας Μακιαγιόλι και μετέπειτα εξέθετε τα έργα της στην Βασιλική Ακαδημία, επισκεπτόταν την Ιταλία και παρέμεινε στο Λονδίνο για το υπόλοιπο της ζωής της. Πέθανε στο *Hampstead*, Βόρεια του Λονδίνου.

Η βίλα του *Cicero* και ο κόλπος του *Baiae*

Παραπομπές
----------

1. ↑  *British Museum person-institution thesaurus*. 23617. Ανακτήθηκε στις 9  Οκτωβρίου 2017.
2. ↑  *The Stuttgart Database of Scientific Illustrators 1450–1950*. 5832. Ανακτήθηκε στις 9  Οκτωβρίου 2017.
3. ↑  (Γαλλικά) *Répertoire des artistes*. 117894. Ανακτήθηκε στις 9  Οκτωβρίου 2017.
4. ↑  (Αγγλικά) *Union List of Artist Names*. 20  Οκτωβρίου 2017. 500000418. Ανακτήθηκε στις 21  Μαΐου 2021.
5. ↑  The Victorian Web
6. ↑  «Correspondence of James McNeill Whistler». Αρχειοθετήθηκε από το πρωτότυπο στις 14 Απριλίου 2008. Ανακτήθηκε στις 23 Αυγούστου 2016.
7. ↑  «Southern Tablelands History Matters». Αρχειοθετήθηκε από το πρωτότυπο στις 23 Απριλίου 2011. Ανακτήθηκε στις 23 Αυγούστου 2016.
8. ↑  The Gentleman's Magazine vol XLIII

Εξωτερικοί σύνδεσμοι
--------------------

* Πολυμέσα σχετικά με το θέμα  Edith Corbet στο Wikimedia Commons

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95683210
* **Europeana**: agent/base/22522
* ULAN: 500000418
* RKD: 18278

 |

 |